text: Sejr til ære for Søren Stockfisch
  20 august 2015 kl. 20.09
  SønderjyskE vandt 4-1 over Salzburg i årets første kamp i Champions Hockey League. De sønderjyske spillere er enige om, at sejren er til ære for Søren Stockfisch, der torsdag blev bisat.
  Torsdag blev SønderjyskEs tidligere sportschef Søren Stockfisch bisat. Få timer efter spillede SønderjyskE den første kamp i årets Champions Hockey League og vandt 4-1 over Red Bull Salzburg.
  Og det at give den tidligere sportschef sejren var vigtigere end selve sejren, siger angriber Kim Lykkeskov til TV SYD torsdag aften.
  Du kan se interview med Kim Lykkeskov og Mads Bødker her, hvor de fortæller om en underlig kampdag. Varighed: 0'58
  
  